**PRITARTA**

 **Panevėžio rajono savivaldybės tarybos**

 **2018 m. gegužės 30 d. sprendimu Nr. T-**

**PANEVĖŽIO R. VELŽIO GIMNAZIJOS DIREKTORIAUS RIMTO BALTUŠIO
2017 METŲ VEIKLOS ATASKAITA**

**I. BENDRA INFORMACIJA APIE MOKYKLĄ IR MOKYKLOS DIREKTORIŲ**

1.1. Mokyklos kontekstinė aplinka (geografinės, kultūrinės, demografinės, ekonominės ir kt. situacijos įtaka mokyklos veiklai).

Velžio gimnazija įsikūrusi strategiškai patrauklioje vietoje, Panevėžio priemiestyje, 4 km nuo miesto, gyvenvietėje, kurioje kuriasi jaunos šeimos. Dėl susisiekimo, gyvenvietėje esančio Velžio lopšelio-darželio, kultūros namų, medicinos punkto, pašto, gero įstaigos įvaizdžio vietos bendruomenėje, gebėjimo konkuruoti su miesto gimnazijomis ir pritraukti mokytis mieste gyvenančius mokinius mokinių skaičius auga, tačiau jo augimą riboja gimnazijos patalpų trūkumas.Mokinių šeimų socialinė-ekonominė padėtis yra vidutinė. Mokykloje mokosi mokiniai iš Velžio seniūnijos ir dar keturių seniūnijų, taip pat iš Panevėžio miesto ir Anykščių rajono. Mokinių kaita mokykloje nedidelė.

1.2. Vadybinės veiklos pasiekimai, įsimintini sėkmės atvejai.

Direktorius gimnazijoje dirba 12 metų, nuo 2006 m. yra NMVA mokyklų išorės vertintojas, yra IKT konsultantas. Dalijosi vadybinės veiklos pasiekimais su šalies ugdymo įstaigomis Lietuvos Respublikos Seime, Lietuvos Respublikos Vyriausybėje, KTU verslo slėnyje, parodoje ,,Mokykla 2017“, Lietuvos diskusijų festivalyje „Būtent!“ Birštone ir kt.

Gimnazija vykdo šešis tarptautinius projektus. Bendruomenėje susitarta ir diegiamas naujas pradinio ugdymo modelis 2+2. I–II klasėse integruotas STEAM mokymas, paremtas NASA metodika. Vyko sklaida Kėdainių rajono informacinių technologijų mokytojams – pasidalijimas projektinės veiklos ir informacinių technologijų taikymo patirtimi. Gimnazijoje vyko tyrimų ir darbo su gamtine medžiaga sklaida Pasvalio rajono biologijos mokytojų metodinei grupei. Velžio gimnazijoje lankėsi Šiaulių, Biržų rajonų, Panevėžio ir Vilniaus miestų bendrojo ugdymo įstaigų vadovai, pristatytos gimnazijos vadybos inovacijos, edukacinės erdvės, gimnazijos veiklos kryptys ir ugdymo tikslai.

Gimnazijos mokytojų komanda vedė atviras pamokas Pasvalio Petro Vileišio gimnazijos administracijai ir mokytojams, administracija konsultavo vadovus ugdomosios stebėsenos klausimais. Gimnazijos mokytojų komanda pristatė IT priemonių panaudojimą pamokose, siekiant mokinio individualios pažangos Kauno Juozo Urbšio katalikiškos mokyklos komandai.

Pirmadieniais giedamas Lietuvos Respublikos himnas. Pirmoji pamoka pirmadienį – klasės vadovo veikla.

Į gimnazijos komandą įsijungė pradinio ugdymo mokytoja ekspertė Jolanta Andriuškevičienė. Pasirinkimo dirbti motyvas – šiuolaikiškai dirbanti, inovatyvi mokykla.

1.3. Darbuotojai:

|  |  |  |
| --- | --- | --- |
| Eil.Nr. |  | 2017 m. gruodžio 31 d. |
| 1. | Bendras darbuotojų skaičius | 89 |
| 2. | Pedagoginių darbuotojų skaičius: | 66 |
|  | vadovai | 4 |
|  | mokytojai (pagrindinės pareigos) | 48 |
|  | mokytojai (nepagrindinės pareigos) | 7 |
|  | pagalbos mokiniui specialistai (psichologas, soc. pedagogas, spec. pedagogas, logopedas, mokytojo padėjėjas, bibliotekininkas ir t. t.) | 7 |
| 3. | Atestuotų pedagoginių darbuotojų skaičius: | 55 |
|  | turinčių eksperto kvalifikacinę kategoriją | 3 |
|  | turinčių mokytojo metodininko kvalifikacinę kategoriją | 27 |
|  | turinčių vyresniojo mokytojo kvalifikacinę kategoriją | 22 |
|  | turinčių mokytojo kvalifikacinę kategoriją | 3 |
| 4. | Neatestuotų pedagoginių darbuotojų skaičius | - |

 1.4. Metinio veiklos plano įgyvendinimas.

2017 metų veiklos plano įsivertinimas laikomas svarbia sudėtine sprendimų priėmimo dalimi ir naudojamas gimnazijos valdymui tobulinti, veiklos veiksmingumui didinti. Gerinant gimnazijos veiklą, siekiant užsibrėžtų tikslų ir tobulinant sprendimų priėmimą, periodiškai atliekamas veiklos plano įsivertinimas. Vertinimo koordinavimą atlieka administracija, strateginio planavimo ir veiklos kokybės įsivertinimo grupė bei gimnazijos taryba. Veiklos plano įsivertinimas pateikiamas Gimnazijos metų veiklos ataskaitoje ir skelbiamas gimnazijos vidiniame informacijos tinkle „Office 365“, aptariamas gimnazijos tarybos, mokytojų tarybos susirinkimų metu.

1.5. Veiklos kokybės įsivertinimas.

Remiantis 2017 m. atlikto veiklos kokybės įsivertinimo duomenimis, tobulintinas gimnazijos veiklos rodiklis – ugdymo diferencijavimas ir individualizavimas pamokoje.

**II. MOKINIAI**

 2.1. Mokinių skaičius:

|  |  |  |  |  |  |  |  |
| --- | --- | --- | --- | --- | --- | --- | --- |
| Praėjusieji ir ataskaitiniai metai | Ikimokyklinio ugdymo grupės vaikai | 1–4 kl. | 5–8 kl. | 9–10 kl. | 11–12 kl. | Iš viso | Iš jų specialiųjų ugdymosi poreikių turintys mokiniai |
| 2016-09-01 | - | 175 | 188 | 108 | 68 | 539 | 72 |
| 2017-09-01 | - | 180 | 198 | 89 | 79 | 546 | 78 |

 2.2. Mokinių lankomumas:

|  |  |  |
| --- | --- | --- |
| Mokslo metai | Vidutiniškai 1 mokinys per mokslo metus praleido iš viso pamokų | Vidutiniškai 1 mokinys per mokslo metus praleido pamokų dėl nepateisinamų priežasčių |
| Vidut. | 1–4 kl.  | 5–8 kl.  | 9–10 kl. | 11–12 kl.  | Vidut. | 1–4 kl.  | 5–8 kl.  | 9–10 kl. | 11–12 kl.  |
| 2015–2016 | 61,4 | 37,3 | 61,1 | 85,6 | 83,4 | 12,6 | 2,7 | 11,2 | 29,3 | 17,7 |
| 2016–2017 | 58,6 | 32,7 | 54,8 | 78,6 | 64,6 | 10,8 | 1,4 | 11,0 | 27,7 | 15,2 |

 2.3. Šeimos:

|  |  |  |
| --- | --- | --- |
| Šeimos | Mokinių, gyvenančių šeimose, skaičius | Proc. nuo mokinių skaičiaus |
| Socialiai remtinos šeimos | 60 | 11 |
| Socialinės rizikos šeimos | 10 | 2 |

 2.4. Mokiniai, palikti kartoti ugdymo programos kursą:

|  |  |
| --- | --- |
| Skaičius | Proc. nuo mokinių skaičiaus |
| **-** | **-** |

 2.5. Mokiniai, gaunantieji nemokamą maitinimą:

|  |  |
| --- | --- |
| Mokinių skaičius | Proc. nuo mokinių skaičiaus |
| 78 | 14,3 |

 2.6. Neformalusis vaikų švietimas:

|  |  |  |
| --- | --- | --- |
| Lankančiųjų mokinių skaičius | Mokykloje proc. nuo mokinių skaičiaus | Už mokyklos ribų proc. nuo mokinių skaičiaus |
| 401 | 73,3 | 34,5 |

 2.7. Olimpiados, konkursai ir kiti renginiai:

|  |  |  |  |
| --- | --- | --- | --- |
| Rajono | Regiono | Šalies | Tarptautiniai |
| Dalyvavusiųmokiniųskaičius | Prizininkų/laureatų skaičius | Dalyvavusiųmokiniųskaičius | Prizininkų/laureatų skaičius | Dalyvavusiųmokiniųskaičius | Prizininkų/laureatų skaičius | Dalyvavusiųmokiniųskaičius | Prizininkų/laureatų skaičius |
| 175 | 137 | 6 | 4 | 113 | 30 | 6 | 4 |

 2.8. Projektai:

|  |  |  |  |
| --- | --- | --- | --- |
|  | Rajono | Šalies | Tarptautiniai |
| Vykdytų projektų skaičius | 1 | 6 | 6 |
| Dalyvavusių mokinių skaičius | 151 | 104 | 152 |
| Proc. nuo bendro mokinių skaičiaus | 28,3 | 22,3 | 28,6 |

 2.9. Mokiniai, turintieji specialiųjų ugdymosi poreikių:

|  |  |
| --- | --- |
| Skaičius mokykloje | Proc. nuo mokinių skaičiaus |
| 77 | Didelių poreikių | Vidutinių poreikių | Nedidelių poreikių |
| 4 | 17 | 56 |

**III. INFORMACIJA APIE MOKINIŲ VEIKLOS REZULTATUS**

Lietuvių kalbos pagrindinio ugdymo pasiekimų patikrinime dalyvavo 59 gimnazistai. Iš jų 2 mokiniai gavo 10, 7 įvertinti 9. Bendras gimnazijos mokinių lietuvių kalbos pasiekimų patikrinimo rezultato vidurkis 6,8 (Panevėžio r. 6,0; šalies 6,5). Matematikos pagrindinio ugdymo pasiekimų patikrinimo rezultatų vidurkis 4,7 (Panevėžio r. 5,0; šalies 5,8), 2 mokiniai gavo 10,
4 žinios įvertintos 9.

Valstybinius brandos egzaminus laikė 30 gimnazistų. 14,6 gavo 86–100 proc. (Panevėžio r. 6,5 proc., šalyje 16,4 proc.). Vienas mokinys gavo 100 proc. už užsienio kalbos (anglų) brandos egzaminą.

Dalyvauta 55 konkursuose: rajone užimta 13 pirmų, 7 antros, 2 trečios vietos; šalyje 5 pirmos, 2 antros vietos.

Dalyvauta 22 olimpiadose: rajone 14 pirmų, 9 antros, 6 trečios vietos; 24 mokiniai dalyvavo šalies olimpiadose: 1 pirma ir 1 antra vieta.

**IV. PEDAGOGŲ PASIEKIMAI**

4.1. Pedagogų kvalifikacijos tobulinimo prioritetai dera su nacionaliniais prioritetais mokytojams: individuali mokinio pažanga; įrodymais grįstas mokymas; pedagoginių darbuotojų bendrųjų ir dalykinių kompetencijų ugdymas.

4.2. Pedagoginės veiklos pasiekimai (mokytojų dalyvavimas šalies ir užsienio projektuose, publikuoti leidiniai, vesti seminarai ir kt.).

Dalyvauta 6 šalies, 6 tarptautiniuose projektuose. Vesti 4 seminarai, publikuoti
2 straipsniai, skaityti 22 pranešimai (užsienyje – 4, kiti rajono ir šalies švietimo bendruomenei).

**V. FINANSAVIMAS**

 Gimnazijos veiklos planui įgyvendinti gauta 454,4 tūkst. Eur savivaldybės biudžeto ir 686,8 tūkst. Eur valstybės biudžeto specialiosios tikslinės dotacijos (Mokinio krepšelio) lėšų. dalis programos finansuojama iš projektų ir paramos lėšų (2017 m. papildomai pritraukta
26,9 tūkst. Eur).

**VI. PROBLEMOS, SUSIJUSIOS SU ĮSTAIGOS VEIKLA, IR DIREKTORIAUS SIŪLOMI JŲ SPRENDIMO BŪDAI**

 Gimnazijoje mokosi 545 mokiniai, norinčių mokytis Velžio gimnazijoje kasmet daugėja, todėl siūloma baigti mansardinio aukšto korpuso statybas, taip būtų išspręsta patalpų trūkumo problema.

 Gimnazijoje padidinta valgyklos erdvė: įrengtas bufetas. Socialinio pedagogo kabinete įrengta klasė pradinio ugdymo mokiniams, iš gamtos mokslų kabinetų pagalbinių patalpų įrengti socialinio pedagogo, psichologo, spec. pedagogo kabinetai. Išplečiant biblioteką rekonstruota koridoriaus siena.

 Technologijų kabinetai, užsienio kalbų kabinetai neatitinka HN, trūksta patalpos pradinio ugdymo klasei. 180 gimnazijos pradinukų neturi jokios patalpos poilsiui, žaidybinei veiklai.

 Patvirtinu, kad pateikta informacija yra tiksli ir teisinga.

 Mokyklos direktorius Rimtas Baltušis

PRITARTA

Gimnazijos tarybos

2018 m. vasario 2 d. posėdžio protokolas Nr. GT-1

SUDERINTA

Panevėžio rajono savivaldybės administracijos

**Švietimo, kultūros ir sporto skyriaus vedėjas**

**Algirdas Kęstutis Rimkus**